गणेश हिमाल
गणेश हिमाल (Ganesh Himal) मध्योत्तर नेपाल में स्थित हिमालय का एक खण्ड है। इसके अधिकतर पर्वत नेपाल में हैं लेकिन कुछ नेपाल व तिब्बत की सीमा पर भी स्थित हैं। इसके पूर्व में स्थित त्रिशूल गण्डकी घाटी इसे लांगटांग हिमाल से अलग करती है। पश्चिम में श्यार खोला घाटी इसे मनसिरी हिमाल (जहाँ मनास्लू पर्वत खड़ा है) से अलग करती है। गणेश हिमाल नेपाल की राजधानी काठमांडू से ७० किमी उत्तर-पश्चिमोत्तर पर स्थित है।